<classify> MKULIMA mkazi wa Dumila, Morogoro, Ramadhan Sembeiwe 50 amemuua mkewe Zulfa Ramadhani 20 kwa kumkaba na yeye amejinyonga kwa taulo chumbani Njia Panda A mkoani humo.Kamanda wa Polisi wa mkoa huo, Wilbroad Mutafungwa amesema, wanandoa hao waligombana jana Saa 12 asubuhi chumbani kutokana na kinachodaiwa kuwa ni ugomvi wa muda mrefu kwa sababu ya kutoaminiana.Kamanda Mutafungwa amewaeleza waandishi wa habari mjini Morogoro kuwa, Zulfa alikuwa akiishi Kijiji cha Njia Panda A, Dumila na Ramadhani alikuwa akiishi Dumila wilayani Kilosa.Chanzo cha tukio hili ni wivu wa kimapenzi na kwa sasa miili ya marehemu hawa inafanyiwa uchunguzi na daktari na kukabidhiwa kwa ndugu wa marehemu kwa utaratibu wa mazishi amesema.Kwa mujibu wa Kamanda Mutafungwa, kwa muda mrefu, Ramadhani alikuwa akimtuhumu mkewe kuwa alikuwa akimsaliti.Mgogoro huu ulipelekea mume kumkaba mke kwa kutumia mikono yake hadi kumsababishia kifo hapo hapo. Mume baada ya kuona ameshamuua mke wake naye alijinyonga shingo kwa kutumia taulo alilolifunga katika nondo ya dirisha la chumba hicho amesema Kamanda Mutafungwa.  <topic>: KITAIFA 